Radikale vil have national handlingsplan for giftdepoter
Regionerne har ingen jordisk chance for økonomisk at magte oprydningen i landet største giftdepoter. Derfor foreslår De Radikale nu en national handlingsplan.
Fredag d. 26. januar 2007, kl. 09.45
Opdateret fredag d. 26. januar 2007, kl. 09.54
Oprydningen i Danmarks største giftdepoter er så enorm en opgave, at regionerne ingen chance har for at løse den. Det mener De Radikale, som foreslår en national handlingsplan for de store giftlossepladser.
Kun når det gælder landets mest berygtede giftdepot Kærgaard Plantage ved vestkysten har staten påtaget sig et medansvar for oprydningen, der kan løbe op i 365 mio. kr. Men for ca. 100 andre giftpoter til en pris på over ti mio. kr. hver, hænger regionerne på opgaven.
- Det har regionerne ingen jordisk chance for at betale. De har en cigarkasse til den slags opgaver. Det er regeringens ansvar, ligesom den må sikre, at oprydningen af de værste forureninger prioriteres i rigtig rækkefølge med en national handlingsplan, siger De Radikales miljøordfører Johs. Poulsen til Ritzau.
Myndighederne på pressemøde om
genåbning: »Vi bruger ikke børn og
unge som forsøgskaniner«
Myndighederne på
pressemøde om genåbning:
»Vi bruger ikke børn og